OzLabs/hebrew-wiki-articles huggingface dataset:
שמואל כ"ץ (רב)

הרב שמואל כ"ץ (ט' בכסלו ה'תשט"ו, 4 בדצמבר 1954) הוא רב<ref></ref> וחוקר תולדות הרבנות הראשית.<ref></ref><ref></ref>

== ביוגרפיה ==
הרב שמואל כ"ץ נולד במושב ניר גלים לזאב וחדוה כ"ץ, ניצולי השואה מהונגריה. אמו היא תאומת מנגלה<ref></ref><ref name=":0"></ref>. למד בישיבת בני עקיבא אור עציון ולאחר מכן בישיבת מרכז הרב בירושלים בשנים ה'תשל"ז - ה'תש"נ. קיבל הסמכה לרבנות מהרב שלמה זלמן מן ההר, רבה של בית וגן, ומהרבנות הראשית. שימש שנים רבות כרב בתי ספר ממ"ד תורני בהר נוף,<ref></ref> ואולפנת חורב בירושלים.

== ספריו ==
# קדושים תהיו<ref></ref>
#והיה מחניך קדוש<ref></ref>
#מושגים ודעת<ref></ref>
# הרבנות הראשית לישראל - שבעים שנה לייסודה (שלושה כרכים)<ref></ref>

ערך מחדש<ref></ref> את הספר "זכְרון - עדות" בו רואיין אביו, זאב כ"ץ, על קורותיו כנער לפני השואה, בה ולאחריה.<ref></ref>

ערך בעריכת משנה את הספר "ניצחונה הגדול של 'תאומת מנגלה', משואת הונגריה ועד ניר גלים", מאת דוד אלקנה כ"ץ, בו נכתב סיפור חייה של אמו של הרב כ"ץ, חדוה כ"ץ (לבית שטרן), ניצולת שואה ילידת העיר בקשצ'בה שבהונגריה, ששרדה את ניסויי מנגלה יחד עם אחותה התאומה באושוויץ.<ref></ref>

== משפחתו ==
נישא לעדה לבית וייטמן, להם חמישה ילדים והם מתגוררים בשכונת הר נוף בירושלים. אחיו, הרב קלמן כ"ץ, הוא ר"מ בישיבת אור עציון. גיסו הוא הרב זאב וייטמן, רב תאגיד תנובה ורב היישוב אלון שבות.

== קישורים חיצוניים ==
* 
* [https://meirtv.com/rabbis/4085/ שיעורים], באתר ערוץ מאיר

== הערות שוליים ==

קטגוריה:תלמידי הרצי"ה קוק
קטגוריה:תלמידי הרב אברהם אלקנה שפירא
קטגוריה:בוגרי ישיבת מרכז הרב
קטגוריה:בוגרי ישיבת אור עציון
קטגוריה:ירושלים: רבנים
קטגוריה:רבני הציונות הדתית
קטגוריה:מחברי ספרות תורנית
קטגוריה:ניר גלים: אישים
קטגוריה:ישראלים שנולדו ב-1954
אנדרס ולנקוסו

אנדרס ולנקוסו סגורה (בספרדית: Andrés Velencoso Segura; נולד ב-11 במרץ 1978) הוא דוגמן ושחקן ספרדי.<ref></ref> הוא נודע בעיקר בקמפיינים של חברות כמו שאנל, ניחוחות ובשמי ספורט וקמפיין לואי ויטון בו השתתף לצד הזמרת-יוצרת האמריקאית ג'ניפר לופז, בשנת 2003. בהמשך, קיבל תפקיד ראשי בסדרת הפופולרית "אליטה".<ref name=":0"></ref>

ביוני 2009 הוא דורג במקום השישי ברשימת ה-"Top Icons Men" של MODELS.com, לצד הדוגמנים מתיאס לאורידסן, טייסון בלו ומארק ונדרלו.<ref></ref> בהמשך הקריירה שלו, דורג במקום ה-16 ברשימת "The Money Guys".<ref></ref> לצד קריירת הדוגמנות שלו, פיתח ולנקוסו קריירת משחק, כאשר השתתף בסרטים וסדרות כדוגמת, "מחנה הקיץ".<ref></ref>

==ביוגרפיה==
אנדרס ולנקוסו נולד ב-11 במרץ 1978, בטוסה דה מאר (ז'ירונה), בקטלוניה, ספרד.<ref></ref>

== קריירה ==
ולנקוסו החל את קריירת הדוגמנות שלו לאחר שסיים את התיכון, וחתם על חוזה עם Group Model Management, סוכנות דוגמנות ספרדית. עם זאת, תחילת הקריירה שלו לוותה בדחיות רבות שנאלץ לקבל. כאשר ולנקוסו נסע למילאנו, כמעט כל סוכן מצא אותו בלתי שמיש. מצבו השתנה כאשר נטלי קייטס, סוכנת מ-Q Model Management בעיר ניו יורק, פתחה בפניו את הדלת בשנת 2001, אף על פי חוסר יכולתו לדבר אנגלית. קייטס ביצעה לו צילומים במצלמת פיתוח מיידי וסידרה לו פגישות עם אנשים שונים. אחד מהם היה הצלם מאט אלביאני, שחיבב את אנדרס על מאמר מערכת עליו עבד. למחרת, מצא את עצמו אנדרס בסט צילומים באיסט המפטון, ניו יורק. לאחר מספר ימים, הוא משך את עיניהם של כמה מהצלמים המפורסמים ביותר בתעשייה, בהם מייקל תומפסון ופרנסואה נארס.<ref></ref><ref></ref> בשנת 2002 הוזמן להשתתף בקמפיין ה-Chanel Allure Homme Sport, של שאנל ושנה לאחר מכן כיכב בקמפיין של לואי ויטון, לצד ג'ניפר לופז.

בהמשך, חתם על חוזה עם Chanel Allure Homme Sport והפך לפרזנטור של Loewe בשנת 2004. ולנקוסו הופיע על שעריהם של מגזיני אופנה מובילים רבים, כולל L'Officiel Hommes, הרקולס, , ושערים בינלאומיים של אל, ואניטי פייר ו-L'Officiel Hommes. מאז פריצתו, הוא השתתף בקמפיינים פרסומיים רבים, ביניהם של בננה ריפבליק, לואי ויטון, H&M, טרוסרדי, שאנל, ארמנגילדו זגנה, Loewe, ז'אן-פול גוטייה, אלי טהרי ואתרו. מלבד תומפסון ונארס, הוא עבד עם צלמים כמו טרי ריצ'רדסון, קרל לגרפלד, וינודה מטדין ואינז ואן למסוורדה. כמו כן, חתום ולנקוסו על חוזים עם שלל סוכנויות שונות.<ref></ref>

ולנקוסו היה הפרזנטור של הבושם 'Inverse' של הזמרת-יוצרת האוסטרלית קיילי מינוג.<ref></ref> בהמשך, קיבל את פרס 'טוסנק ד'אונור' בעיר הולדתו, טוסה דה מאר, ב-14 במאי 2010.<ref></ref>

== קריירת משחק ==
לצד קריירת הדוגמנות שלו, ולנקוסו הוא גם שחקן, שהופיע בסרטים כולל "מחנה הקיץ",<ref></ref> וגילם את רובן בראונה בסדרת הטלוויזיה הספרדית B&b, de boca en boca.<ref></ref> בשנת 2017 הוכרז כי ישחק ב-Edha,<ref></ref> סדרת הדרמה המקורית הראשונה של נטפליקס שהופקה בארגנטינה,<ref></ref> אותה ביים דניאל בורמן. בשנת 2021, גילם את ארמנדו בסדרת הטלוויזיה הפופולרית "אליטה".<ref name=":0" />

== חיים אישיים ==
ולנקוסו יצא עם הזמרת-יוצרת קיילי מינוג בין השנים 2008 ל-2013.<ref></ref> בין השנים 2013 ל-2015 ניהל מערכת יחסים עם השחקנית הספרדייה אורסולה קורברו.<ref></ref> הוא דובר חמש שפות: אנגלית, ספרדית, קטלאנית, צרפתית ואיטלקית.<ref></ref>

==קישורים חיצוניים==

== הערות שוליים ==

קטגוריה:שחקני קולנוע וטלוויזיה ספרדים
קטגוריה:דוגמנים ספרדים
קטגוריה:ספרדים שנולדו ב-1978
אראלה תלמי

אראלה תלמי
אראלה תלמי (נולדה ב־26 באוקטובר 1942) היא מוזיקאית וסופרת ישראלית.

== ביוגרפיה ==
אראלה תלמי נולדה בקיבוץ אפיקים להורים יוצאי וינה, אוסטריה. היא החלה את דרכה כנגנית חליל צד בקיבוץ, המשיכה את לימודיה אצל חלילן התזמורת הפילהרמונית הישראלית אורי שׂהם וזכתה במלגות מטעם קרן התרבות אמריקה-ישראל. לאחר שירותה הצבאי בתזמורת צה"ל המשיכה את לימודי המוזיקה המתקדמים בבית הספר ג׳וליארד בניו יורק, שם למדה אצל חלילן התזמורת הפילהרמונית של ניו יורק, ג׳וליוס בייקר, בעזרת מלגה מיוחדת של קרן התרבות התרבות אמריקה-ישראל (1968-1965).

ב־1964 נישאה למנצח-מלחין [http://www.yoavtalmi.com/ יואב תלמי], איתו הרבתה להופיע ברחבי העולם כדואו חליל-פסנתר ברסיטלים ומוזיקה קאמרית. הזוג תלמי שיתף פעולה גם כסולנית ומנצח בקונצרטים שונים ובהקלטות לרדיו, לטלוויזיה ולתקליטורים.

אראלה כיהנה כחלילנית הראשונה של האנסמבל הקאמרי הישראלי עם המנצח גארי ברתיני (לימים התזמורת הקאמרית הישראלית) ואיתו הופיעה כסולנית בישראל ובסיור התזמורת בארצות הברית. לאחר פרישתה מהתזמורת התרכזה בקריירה עצמאית, בנגינת סולו עם תזמורות שונות ברחבי העולם, בהופעות ברסיטלים, במוזיקה קאמרית ובהגשת כיתות אמן. היא הקליטה תוכניות רבות לתחנות רדיו בארץ ובחו״ל והוציאה מספר רב של תקליטורים עם הרכבים שונים.

לאחר שפרשה מקריירה מוזיקלית רבת שנים עברה אראלה לכתיבת ספרים (2008). תחילה הקדישה זמן לסיפורים מחורזים לילדים וארבעת ספריה הראשונים בסדרת [https://www.marmelada.co.il/articles/צלילי-המוזיקה/ ״ילדי המנגינות״] - ״אל הגליל בעקבות החליל״, ״מי מנמנם פה בתוך חצוצרה?״, ״הרפתקה לילית עם פסנתר״, ״קרן היער המסתורית״ - ראו אור בהוצאת ״מבע״. בהמשך פנתה לכתיבה למבוגרים ורומן הביכורים שלה, [https://www.rinunim.co.il/Article.php?ArticleID=50661&CatID=8 לראותה בלבד], רומן היסטורי המתרחש בשנות הארבעים של המאה הקודמת, ראה אור בהוצאת "[https://www.olambooks.com/ עולם חדש]" בפברואר 2021.

== קישורים חיצוניים ==
* 
* [https://www.motke.co.il/נעים-מאוד--אראלה-תלמי כתבה על ספרי הילדים באתר ׳מוטקה׳]
* [https://www.youtube.com/watch?v=sI5OTddzcT8 בית לוחמי הגטאות, הקתדרה המקוונת - פרשת מאוריציוס]
* https://www.maariv.co.il/culture/literature/Article-858939
* https://www.makorrishon.co.il/opinion/415741/
* 

קטגוריה:מוזיקאיות ישראליות
קטגוריה:סופרות ישראליות
קטגוריה:סופרות ילדים ונוער ישראליות
קטגוריה:אפיקים (קיבוץ): אישים
קטגוריה:בוגרות תיכון בית ירח
קטגוריה:בוגרי תיכון בית ירח
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:מוזיקאים ישראלים
קטגוריה:נגני תזמורת צה"ל
קטגוריה:סופרים ישראלים
קטגוריה:סופרי ילדים ונוער ישראלים
קטגוריה:סופרים כותבי עברית
קטגוריה:סופרות כותבות עברית
קטגוריה:ישראליות שנולדו ב-1942
קטגוריה:ישראלים שנולדו ב-1942
ברחובות של תל אביב

"ברחובות של תל אביב" הוא שיר שהוקלט על ידי הזמרת הישראלית עדן בן זקן, מתוך אלבום האולפן החמישי שלה, מועבט (2021).<ref name=":0"></ref> הוא יצא לאור ב-7 ביוני 2021, בהוצאת חברות התקליטים שרית הפקות וארומה מיוזיק, כסינגל העשירי מתוך האלבום.<ref name=":0" /> במקור, יצא השיר כבר ב-5 במאי 2021, עם קליפ מילים נלווה שהועלה ליוטיוב.<ref name=":1"></ref>

השיר הגיע למקום החמישי במצעד הרשמי של גלגלצ.<ref></ref>

== רקע וכתיבה ==
השיר נכתב על ידי אבי אוחיון, הולחן על ידי אבי אוחיון ומתן דרור והופק על ידי מתן דרור גם כן.<ref name=":1" /> לאחר ש"מועבט" זכה להצלחה ארצית רבה, הוחלט כי בן זקן תוציא את הרצועה הראשונה ממועבט, כסינגל העשירי מתוכו.<ref name=":0" /> בסמוך לכך, הופצה עטיפתו הרשמית, אשר דמתה ברובה לעטיפת האלבום עצמו.<ref name=":0" /><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-650,000 השמעות.<ref name=":0" />

== וידאו קליפ ==
קליפ המילים הרשמי של השיר פורסם ב-5 במאי 2021, חודש לפני שיצא כסינגל.<ref name=":1" /> הקונספט של הקליפ הוא הנפשה, ובתחילתו ניתן לראות את בן זקן במרפסת ביתה, כשהיא מביטה בשמיים בעת שלילה בחוץ. בהמשך, היא נכנסת פנימה ומתחילה לכתוב דברים. לאחר מכן, היא נוסעת ברכב ובאחת מהסצנות הולכת כשגשם יורד עליה.<ref name=":1" />

נכון ליולי 2021, מונה הצפיות של הקליפ עומד על למעלה מ-8 מיליון צפיות.<ref name=":1" />

=== הצלחה ===
קליפ המילים של "ברחובות של תל אביב" זכה להצלחה רבה כאשר צבר בשבוע אחד 833,000 אלף צפיות והיה הקליפ השני הנצפה ביותר בישראל ביוני 2021, כשמלפניו ניצב "מועבט" של בן זקן גם כן, שצבר 885,000 אלף צפיות באותו השבוע. בשבוע שקדם לו, צבר 930,000 אלף צפיות כשמלפניו ניצב בשנית "מועבט" שצבר 944,000 אלף צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|7 ביוני 2021
|הזרמת מוזיקה • הורדה דיגיטלית
|שרית • ארומה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על כאב לב
קטגוריה:שירים על רחובות
קטגוריה:שירים על תל אביב-יפו
קטגוריה:סינגלים בהוצאת ארומה מיוזיק
קטגוריה:סינגלים בהוצאת שרית הפקות
שלפים

בית התרבות
שלפים היא שכונה קהילתית שנמצאת בין הקיבוץ הדתי שלוחות והקיבוץ החילוני רשפים הנמצאים בעמק בית-שאן. שלפים נמצאת תחת חסותה של המועצה האזורית עמק המעיינות והיא מקבלת שירותים מוניציפליים מרשפים ושלוחות.

השכונה נמצאת בשטח בין שני הקיבוצים ומתגוררים בה כ-116 משפחות. בשכונה יש אוכלוסייה המורכבת בעיקר מדתיים, דתיים לשעבר וחילונים.

השכונה מעצובת בדומה לשיבולת ובמרכז "השיבולת" יש שדרה של שטח ציבורי פתוח, החוצה את השכונה לכל אורכה, מלבד זאת במקום יש גם מדשאה, מתחם מתקני משחק לפעוטות וכ-2 מגרשי משחקים. ביישוב הוקם אולם תרבות מפואר.

השכונה לא צפויה בעתיד להפוך ליישוב קהילתי עצמאי ונפרד מרשפים ושלוחות אך מתנהלת כיישוב עצמאי.

== שם היישוב ==
השם של היישוב הוא הלחם בסיסים של 2 הקיבוצים בהם נמצאת שלפים, הקיבוץ הדתי שלוחות והקיבוץ החילוני רשפים.

== היסטוריה ==
עד ל-2014 התגוררו מרבית חברי שלפים בקראווילות שהוצבו בשטח של הקיבוץ רשפים, בסמוך למקום בו נבנה "שלפים". כבר ב-2016 פורסם כי מתגוררות בשלפים כ-40 משפחות בבתי קבע ו-17 נוספות בקראווילות. מספר שנים לאחר מכן הוכפל מספר הבתים ונכון ל-2020 מתגוררים בשלפים כ-200 תושבים ב-80 בתים, וזאת לפני תוכנית הרחבה נוספת.

== ראו גם ==
* מיטל
== קישורים חיצוניים ==
* 
* 
* 
* 
* 

== הערות שוליים ==

קטגוריה:מועצה אזורית עמק המעיינות
קטגוריה:ישראל: שכונות
קטגוריה:שלוחות
קטגוריה:רשפים
500 Miles High

Miles High 500 הוא שיר ג'אז פיוז'ן, שנכתב על ידי נוויל פוטר והולחן על ידי פסנתרן הג'אז האמריקאי צ'יק קוריאה ולהקתו Return to Forever. השיר הוקלט בשנת 1972 כחלק מאלבומה השני ופורץ הדרך של הלהקה, Light as a Feather, ושוחרר בשנת 1973<ref name=":0"></ref>. השיר מושר על ידי הזמרת הברזילאית פלורה פורים. ברבות השנים הפך השיר למוכר עד כדי הגעתו למעמד של סטנדרט ג'אז<ref></ref>.

== קומפוזיציה ומילים ==
"500 Miles High" (בעברית: "בגובה 500 מיילים") הוא אחד משלושה קטעים באלבום של להקת Return to Forever ובראשה קוריאה, "Light as a Feather", הכוללים את שירתה של זמרת הג'אז הברזילאית פלורה פורים<ref></ref>.

הביצוע המקורי, שאורך יותר מתשע דקות, הוא אינסטרומנטלי ברובו, מכיל שלושה בתים, ובנוי בצורה הקלאסית של סטנדרט ג'אז: החלק המרכזי של השיר הוא הבתים, שמנוגנים כולם ברצף בזה אחר זה ומכונים "Head" ("ראש"). בתחילת השיר, לפני הכניסה לבתים, מופיעה הקדמה שמנגן קוריאה על פסנתר הפנדר רודס ברובטו, כלומר ללא קצב אחיד. לאחריהם מגיע שלב האלתורים, בו מאלתרים בזה אחר זה ג'ו פארל על הסקסופון, צ'יק קוריאה על הפסנתר החשמלי וסטנלי קלארק על הקונטרבס. אחרי שלב האלתורים, חוזרים חברי הלהקה לנגן פעם נוספת את ה-"Head".

השיר עצמו הוא שילוב של כמה אלמנטים מוזיקליים, בהם מוזיקה לטינית ופיוז'ן. אף שהוא נקשר לעיתים לתרבות הסמים <ref name=":0" />, מילות השיר, שכתב נוויל פוטר, מבטאות בכלל אהבה רומנטית.

== ביקורות ==
מייקל ג'. נסטוס מאתר AllMusic כינה את השיר "יפה", אך כתב שהוא "הפך למרבה הצער להמנון סמים היפי"<ref name=":0" />. המבקר טום מון כתב על השיר "מילים שמיימיות תואמות היטב לצלילים"<ref></ref>. גם הרנן מ. קמפבל מהמגזין האינטרנטי "Sputnic Music" שיבח את השיר, ותיאר אותו כ"מוצף במוזיקליות נפיצה וספונטנית"<ref name=":1"></ref>. בהמשך הגדיל קמפבל וכתב כי האלבום בכללותו הוא "קלאסיקה שאי אפשר להכחיש", וכי הוא "עדות לכך ש-'Return To Forever' הם, ויהיו תמיד, אחת הלהקות המובהקות ביותר בז'אנר"<ref name=":1" />. מבקר המוזיקה דייב וורלי שיבח את השיר, והתייחס בפרט לסולו הפסנתר החשמלי של קוריאה, באומרו: "הסולו של צ'יק הוא דוגמה יוצאת מהכלל להמצאה מלודית של פוסט-בופ, עם השימוש בפנטטוניקה, כרומטיות ותנועה פוליריתמית".

ריצ'רד ג'יי לון כתב על השיר כי "מנגינות כמו '500 Miles High' [...] הן תרומות משמעותיות לרפרטואר בימינו. בכל הקטעים הללו קוריאה מראה על אהבה למנגינות חזקות, מבנים מוזיקליים מורכבים, אלמנטים ספרדיים וברזילאים וצליל קבוצתי קליל ומאוורר"<ref></ref>. בספרו של איאן קר, "המדריך המחוספס לג'אז" ("The Rough Guide to Jazz") מתואר "500 Miles High", יחד עם שיריו הנוספים של קוריאה, "Spain" ו"Captain Marvel", כ"יצירותיו הטובות ביותר של קוריאה"<ref></ref>.

בספרו של ג'רי קוקר, "אלמנטים של שפת הג'אז למאלתר המתפתח" ("Elements of the Jazz Language for the Developing Improvisor") הוא משתמש בשיר כדוגמה להכללה הרמונית<ref></ref>.

בשנת 2009 פרסם המרצה והמוזיקאי דון גלנדן מהאוניברסיטה לאמנות בפילדלפיה סרטון ובו הוא מנתח את השיר על הפסנתר<ref></ref>.

== הערות שוליים ==

קטגוריה:צ'יק קוריאה
קטגוריה:שירי ג'אז ווקאלי
מתיאס לאורידסן

מתיאס לאורידסן (באנגלית: Mathias Lauridsen; נולד ב-13 בינואר 1984) הוא דוגמן דני. הוא זכה להצלחה בינלאומית כאשר הופיע בקמפיין הבכורה של "מארק" מאת מארק ג'ייקובס בניו יורק ומיו מיו בפריז, לקולקציות האביב של שנת 2004.<ref name="nymag.com"></ref> עבודתו עם מותגי אופנה בינלאומיים ואתרים גדולים ביססה את מעמדו כדוגמן-על.<ref></ref><ref></ref>

בשנת 2014, ווג כללו אותו כאחד מעשרת הדוגמנים המובילים בכל הזמנים.<ref></ref>

== קריירת דוגמנות ==
לאורידסן התגלה בשנת 2003 וכעת הוא חתום בפורד מודלס בפריז, IMG בניו יורק ובסקופ בקופנהגן.<ref name="nymag.com"/> הוא נחשב לאחד מהדוגמנים המצליחים והמובילים בכל הזמנים,<ref></ref> ובמהלך הקריירה שלו חתם על חוזים רבים, עם מותגי אופנה שונים כמו גוצ'י. במרוצת השנים שיתף פעולה עם חברות וגופים כדוגמת הרמס, ג'ון גליאנו וגם ולנטינו.<ref name="nymag.com"/>

במהלך הקריירה שלו השתתף לאורידסן במספר קמפיינים גדולים של מותגי אופנה רבים, בהם פראדה, גוצ'י, הוגו בוס, ז'יבנשי, לואי ויטון, כריסטיאן דיור, הרמס, פנדי, קלווין קליין, מארק ג'ייקובס, DKNY, טומי הילפיגר, לקוסט, קרולינה הררה, ארמני, קרטייה, ברברי, H&M, דיזל ונינה ריצ'י. הוא הופיע בעשרות מאמרי מערכת של מגזיני אופנה גדולים כמו ווג איטליה, ווג ל'אומו, ווג פריז, נומרו הום ומגזינים בינלאומיים רבים של GQ ו-Details. חלק מהצלמים שעבד עימם כוללים את מריו טסטינו, סטיבן מייזל, קרל לגרפלד, דייוויד סימס, פטריק דמרשלייה, קרייג מקדיאן וריצ'רד אבדון. האחרון מביניהם צילם את לאורידסן לקמפיין של הרמס בשנת 2004.<ref name="nymag.com"/>

הוא דורג במקום הראשון ברשימת "50 הדוגמנים המובילים ביותר בעולם" במשך שנתיים. לאורידסן היה הדוגמן הצעיר ביותר שהופיע ברשימה. הוא גם מדורג במקום השני ברשימת הדוגמנים המצליחים בעולם, שפורסמה על ידי פורבס.<ref></ref> נכון ליולי 2014 מדורג ברשימות Top Icons Men ו-The Money Guys שמפורסמות על ידי Models.com.<ref></ref><ref></ref>

המאפיין המבדיל שלו הוא צלקת שיש לו על לחיו השמאלית.<ref></ref>

== סוכנויות ==
* IMG מודלס – ניו יורק סיטי
* פרימיום מודלס – פריז
* קאלט מודל אייג'נסי – המבורג
* סקופ מודלס – קופנהגן
* אווניו מודולר – גטבורג
* סייט מנג'מנט סטודיו – ברצלונה
* סוכנות האם: סקופ מודלס – קופנהגן

== קישורים חיצוניים ==

== הערות שוליים ==

קטגוריה:דוגמנים
קטגוריה:דנים שנולדו ב-1984
קניון מרטין הבן

קניון לי מרטין הבן (באנגלית: .Kenyon Lee Martin Jr; נולד ב-6 בינואר 2001) הוא כדורסלן אמריקאי, שמשחק בקבוצת פילדלפיה 76' מליגת ה-NBA, בעמדת הסמול פורוורד. בנו של כדורסלן העבר קניון מרטין.

==קריירת תיכונים==
קניון מרטין הבן למד בבית הספר התיכון אוקס כריסטיאן אך לא שיחק כדורסל באותה שנה. בתחילת שנת הלימודים, קניון מרטין ג'וניור הוצא מאוקס כריסטיאן כדי לקבל חינוך ביתי. לאחר שנת הלימודים הראשונה שלו, הוא נרשם למכינה של מכללת צ'מינאד, שם החל לשחק כדורסל כסטודנט ב'. וגויס מבית הספר סיירה קניון בצ'טסוורת', קליפורניה, מרטין שיחק לצד סקוטי פיפן ג'וניור וקאסיוס סטנלי. מרטין העמיד ממוצעים של 16.7 נקודות ו-9.8 ריבאונדים למשחק באלופת קליפורניה הפתוחה. מרטין התחייב במקור לשחק בתיכון ונדרבילט לפני שהפך את החלטתו ובחר ללמוד שנה לתואר שני באקדמיית IMG. באקדמיית IMG הוא העמיד ממוצעים של 20 נקודות ושמונה ריבאונדים למשחק.בתצוגת ההכנה הלאומית מרטין קלע 37 נקודות והראה יכולת משופרת. מרטין הכריז על דראפט ה-NBA 2020 ב-24 במרץ 2020.

==קריירת משחק מקצועית==
בדראפט ה-NBA{{כ}} 2020 נבחר מרטין בבחירה ה-52 על ידי סקרמנטו קינגס, ומיד הועבר בטרייד ליוסטון רוקטס. ב-33 המשחקים הראשונים בהם שותף קלע מרטין 6.6 נקודות בממוצע למשחק, אולם ב-12 המשחקים האחרונים של העונה זכה לדקות משחק מרובות יותר, והעמיד ממוצעים של 16.8 נקודות, 7.3 ריבאונדים ו-2.3 אסיסטים למשחק.

== סטטיסטיקות הקריירה ==
===בעונה הסדירה של ה-NBA===
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| יוסטון	|| 45 || 8 || 23.7 || 0.509 || 0.365 || 0.714 || 5.4 || 1.1 || 0.7 || 0.9 || 9.3
|- style="background-color: #EFEFEF;"		
| 	|| יוסטון	|| 79 || 2 || 21.0 || 0.533 || 0.357 || 0.634 || 3.8 || 1.3 || 0.4 || 0.5 || 8.8
|-		
| 	|| יוסטון	|| 82 || 49 || 28.0 || 0.569 || 0.315 || 0.680 || 5.5 || 1.5 || 0.5 || 0.4 || 12.7
|- style="background-color:#80BFFF; font-weight:bold;"		
| קריירה || 		|| 206 || 59 || 24.3 || 0.545 || 0.340 || 0.674 || 4.8 || 1.3 || 0.5 || 0.5 || 10.5
|}

== חיים אישיים ==
מרטין הוא בנם של קניון והתר מרטין,אביו נבחר ראשון בדראפט ה-NBA בשנת 2000 ושיחק בNBA במשך 15 שנים.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:שחקני כדורסל תיכונים שנבחרו בדראפט ה-NBA
קטגוריה:בחירות דראפט של סקרמנטו קינגס
קטגוריה:כדורסלני יוסטון רוקטס
קטגוריה:כדורסלני ריו גראנדה ואלי וייפרס
קטגוריה:אמריקאים שנולדו ב-2001
גילי שריר

גילי שריר (נולדה ב-22 בנובמבר 1999) היא ג'ודוקא ישראלית המתחרה בקטגוריית המשקל של עד 63 ק"ג, זוכת מדליית ארד אולימפית (טוקיו 2020) ומדליית ארד מאליפות העולם (טשקנט 2022) כחלק מנבחרת ישראל בקטגוריית הנבחרות המעורבות. סגנית אלופת אירופה (מונפלייה 2023) וזוכת מדליית ארד באליפות אירופה (סופיה 2022).

==ביוגרפיה==
שריר נולדה לדנית ודני שריר, המתגוררים במושב מזור. החלה את דרכה בג'ודו בגיל 4 וחצי.<ref name=":0"></ref>

שריר מחזיקה במספר מדליות מתחרויות בינלאומיות לגילאי נוער וצעירים.

== קריירה ==

=== 2017 ===
באליפות אירופה לנוער בשנת 2017, אשר נערכה במאריבור, זכתה שריר במדליית כסף. באותה השנה היא גם התחרתה באליפות אירופה עד גיל 23, בעודה בת 17, וזכתה במדליית הארד.

המדליה הראשונה שלה בתחרות בינלאומית לבוגרים, הייתה בטורניר מסוג European Cup בסרייבו, שם זכתה במדליית הארד לאחר ניצחון על פז ליבל הישראלית בקרב על המדליה.

=== 2018 ===
המדליה הראשונה שלה בתחרות מהסבב העולמי הייתה בגראנד פרי חוחחוט, שם זכתה במדליית הכסף לאחר שניצחה באיפון את ארבעת קרבותיה הראשונים והפסידה בגמר לאיימי נואוצ'י היפנית. באותה שנה גם הגיעה למקום ה-7 באליפות אירופה.<ref name=":0" />

=== 2019 ===
הגיעה חמישית בתחרויות גראנד סלאם יקטרינבורג, וגרנד פרי מונטריאול, ולמקום ה-9 באליפות העולם.<ref name=":0" />

=== 2021 ===
באולימפיאדת טוקיו 2020, שריר זכתה במדליית ארד עם נבחרת ישראל בקטגוריית הנבחרות המעורבות. בתחרות האישית בקטגוריית המשקל עד 63 ק"ג, הודחה שריר בסיבוב הראשון כאשר הפסידה לקת'רינה הקר האוסטרלית.

=== 2022 ===
באליפות אירופה 2022, זכתה שריר במדליית ארד בתחרות האישית בקטגוריית המשקל עד 63 ק"ג, לאחר שירדה לבית הניחומים, ניצחה בו בניקוד זהב ובאיפון בקרב מול כריסטינה קבנה פרס מספרד<ref name=":1" /> בגראנד סלאם מונגוליה יוני 2022, זכתה במדליית כסף בקרב מול נאמי נאבקורה מיפן.

באליפות העולם 2022 שנערכה בטשקנט, זכתה שריר במדליית ארד עם נבחרת ישראל בתחרות הקבוצתית לאחר ניצחונות על נבחרות אוזבקיסטן, דרום קוריאה והולנד. בתחרות האישית בקטגוריית המשקל עד 63 ק"ג, הודחה שריר בשלב שמינית הגמר לאחר ניצחון אחד והפסד אחד.

בגרנד סלאם אבו דאבי (אוקטובר 2022) זכתה במדליית הארד לאחר שניצחה את איבה אובראן הקרואטית בווזארי בבית הניחומים.

=== 2023 ===
באליפות אירופה 2023 שנערכה ב-4 בנובמבר במונפלייה שבצרפת, זכתה במדליית כסף בקטגוריית המשקל עד 63 ק"ג, לאחר שהפסידה בגמר לאנדראה לסקי מסלובניה ובכך רשמה את הישג השיא שלה.<ref></ref>

=== 2024 ===
היא משתתפת באולימפיאדת פריז (2024).

==קישורים חיצוניים==

* 

==הערות שוליים==

קטגוריה:ג'ודוקא ישראליות
קטגוריה:ג'ודוקא ישראלים
קטגוריה:משתתפים ישראלים באולימפיאדת טוקיו (2020)
קטגוריה:משתתפות ישראליות באולימפיאדת טוקיו (2020)
קטגוריה:משתתפים ישראלים באולימפיאדת פריז (2024)
קטגוריה:ג'ודוקא באולימפיאדת פריז (2024)
קטגוריה:משתתפות ישראליות באולימפיאדת פריז (2024)
קטגוריה:זוכי מדליית ארד אולימפית מישראל
קטגוריה:מדליסטיות אולימפיות ישראליות
קטגוריה:מועצה אזורית חבל מודיעין: אישים
קטגוריה:ישראליות שנולדו ב-1999
קטגוריה:ישראלים שנולדו ב-1999
קטגוריה:ג'ודוקא ישראליות באולימפיאדת טוקיו (2020)
קטגוריה:ג'ודוקא יהודים
ענת ליליאור

ענת ליליאור (נולדה ב־29 באפריל 2000) היא גולשת גלים ישראלית שייצגה את ישראל באולימפיאדת טוקיו (2020) ובאולימפיאדת פריז (2024).

== ביוגרפיה ==
ליליאור נולדה בתל אביב, לאמה הציירת אתי יעקובי ולאביה יוחאי ליליאור, ולה 2 אחים עידו ונועה. ליליאור החלה לגלוש בגיל 5 כשאביה היה מוציא אותה לים התיכון בחופי תל אביב. אחותה הצעירה נועה ליליאור שגולשת גם כן,<ref name="sis"></ref> ביקשה לקחת את המשפחה לתחרויות גלישה בחו"ל במקום לעשות אירוע לבת המצווה ב-2015, ובזכות זאת דחפה גם את אחותה הגדולה ענת לזירת הגדולים.

שירתה בצה"ל.

== קריירה ==
ליליאן גולשת מועדון הגלישה "גלים", שבבעלות שלומי עיני וענבר.<ref></ref>

=== 2012 ===
ב-2012 הייתה אלופת הארץ<ref name=":0" />.

=== 2018 ===
ליליאור הייתה סגנית אלופת אירופה פרו ג'וניור 2018 בליגת הגלישה העולמית (WSL).<ref></ref>

=== 2019 ===
ליליאור זכתה ב-Deeply Pro Anglet 2019, אירוע 1,500 מסדרת המוקדמות של ה-WSL (QS) בשמברה ד'אמור.
=== 2020 אולימפיידת טוקיו ===

ליליאור הבטיחה השתתפותה במשחקים האולימפיים בתחרות הנשים בגלישה בגלשנים קלאסיים, העפילה לגלישה באולימפיאדת טוקיו 2020, לאחר שסיימה כגולשת המדורגת הגבוהה ביותר מאירופה (ישראל נחשבת לחלק מאירופה, על פי פרוטוקול הוועד האולימפי הבינלאומי) ואחת משלושת הגולשים המובילים בחטיבה הפתוחה הכוללת בשנת 2019 במשחקי הגלישה העולמיים של ISA במיאזאקי, יפן.<ref></ref> המכסות בענף ניתנות לספורטאים בשמם. זו הופעה ראשונה של ענף גלישת הגלים במשחקים האולימפיים.

ליליאור סיימה במקום ה-17 בתחרות.

בהמשך הייתה פצועה בירך כשנתיים. עברה ניתוח, נפצעה גם בקרסול, והייתה מושבתת לחצי שנה נוספת. לאחר פיזיותרפיה ועבודה מנטלית, החלימה בשנת 2023, וחזרה לפעילות<ref name=":0" />.

=== 2022 ===
בשנת 2022 השתתפה במכביה ה-21 בענף גלישת גלים, שהתקיים בחוף פולג נתניה וזכתה במקום הראשון.
זאת הייתה פעם ראשונה שגלישת גלים השתתפה במשחקי המכביה בעקבות הוספת הענף לאולימפיאדה .

=== 2024 ===
סיימה במקום השישי באליפות העולם בפוארטו ריקו, וזכתה בכרטיס לאולימפיאדת פריז 2024.<ref name=":0" /> באולימפיאדה הגיעה עד לשלב שמינית הגמר, שבו הודחה - הישג שיא לגולש ישראלי באולימפיאדה.

== פרסום והעצמה נשית ==

* ב-2015 השתתפה ביחד עם אחותה נועה ליליאור בסרטון ויראלי בעמוד הפייסבוק העולמי של חברת הגלישה האוסטרלית "Billabong" ובחסותה, שצולם בישראל.

* ב-2020 נבחרה כאחת המשתתפות בקמפיין טלוויזיה של חברת "Kotex" בישראל.

== חיים אישיים ==
ליליאור נמצאת בזוגיות עם בת זוגה טופז<ref name=":0" />.

== קישורים חיצוניים ==

* [https://olympics.com/en/athletes/anat-lelior ענת ליליאור], באתר הוועד האולימפי הבינלאומי
* 
* 

== הערות שוליים ==

קטגוריה:גולשות גלים
קטגוריה:גולשי גלים ישראלים
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:משתתפות ישראליות באולימפיאדת טוקיו (2020)
קטגוריה:משתתפות ישראליות באולימפיאדת פריז (2024)
קטגוריה:ספורטאיות יהודיות
קטגוריה:ספורטאיות ישראליות
קטגוריה:ישראליות שנולדו ב-2000
קטגוריה:ישראלים שנולדו ב-2000
קטגוריה:ספורטאיות להט"ביות ישראליות
סולוטו

סולוטו בע"מ (באנגלית: Soluto) הייתה חברת תוכנה ישראלית שהתמחתה בזיהוי ותיקון תקלות ב-Microsoft Windows.

==היסטוריה==
סולוטו הוקמה בשנת 2008, על ידי תומר דביר וישי גרין. המוצר המקורי של החברה היה תוכנת מחשב שנועדה לטיפול בתקלות ושיפור ביצועי המחשב במערכת ההפעלה Windows XP. עם הזמן שינתה סולוטו את הכיוון העסקי שלה והשיקה שירותים המאפשרים לנהל, לפתור תקלות ולתמוך מרחוק במחשבים ובמכשירים ניידים. בספטמבר 2009 מונה נפתלי בנט למנכ"ל החברה, תפקיד שבו כיהן במשך מספר חודשים. שנה לאחר מכן, זכתה החברה בתחרות הסטארטאפים היוקרתית TechCrunch, מה שהקנה לה פרסום עולמי. החברה גייסה כ-18 מיליון דולר, ומנתה 40 עובדים במשרדיה בתל אביב.

ב-2013 נרכשה סולוטו על ידי אשוריון (Asurion), חברה אמריקאית פרטית שעוסקת בשירותי תמיכה ותיקונים למכשירי סלולר, בסכום המוערך ב-130 מיליון דולר. בעקבות העסקה הפכה סולוטו למרכז הפיתוח של אשוריון בישראל, לה זו הייתה הרכישה הראשונה בישראל.

ב-2022 הודיעה אשוריון על סגירת מרכז הפיתוח של סולוטו בישראל<ref></ref>.

==קישורים חיצוניים==
* 
* 
* 

==הערות שוליים==

קטגוריה:חברות תוכנה ישראליות
קטגוריה:חברות ישראליות שעשו אקזיט
קטגוריה:תל אביב-יפו: חברות
קטגוריה:נפתלי בנט
קטגוריה:ישראל: חברות שהוקמו ב-2008
כוסות ריקות

כוסות ריקות הוא סינגל של הצמד המוזיקלי הישראלי סטטיק ובן-אל תבורי, ביחד עם הזמר הישראלי ליאור נרקיס, אשר יצא לאור ב-29 ביוני 2021, כסינגל השני מתוך אלבום הבכורה של הצמד, "שבעה ירחים", על ידי חברת התקליטים Mobile1 Music.

==רקע==
השיר נחשף לראשונה ב-13 ביוני 2021 בחתונתו של סטטיק עם אשתו שרית פולק, כשסטטיק ותבורי הופיעו עם השיר יחד עם נרקיס.

==ביקורות==
דודי פטימר העניק לשיר ביקורת מעורבת, אמר כי "מצד אחד הם מפגיזים בביצוע מעולה, לחן טוב ופזמון קליט שמשרת את מטרת האמת האווירה וכולל פופ מסולסל, אך מצד שני הטקסט כולל חריזה קצת מאומצת ואידיוטית שלא מחזיקה מים אך הומור. זה לא אחד השירים הטובים לדעתי של הצמד והם הבריקו בעבר יותר, אך זה מספק את הסחורה כשיר אינסטנט קצר מועד".

==מיקומי שיא==

==קישורים חיצוניים==

* [https://www.nli.org.il/he/items/NNL_MUSIC_AL997010270973205171/NLI לדף השיר] באתר הספרייה הלאומית

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי סטטיק ובן-אל תבורי
קטגוריה:שירי ליאור נרקיס
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:שירים על אלכוהול
קטגוריה:סינגלים בהוצאת Mobile1 Music
אפס מאמץ

"אפס מאמץ" הוא סינגל של הצמד המוזיקלי הישראלי סטטיק ובן-אל תבורי, ביחד עם הזמרת-יוצרת הישראלית נטע ברזילי, אשר יצא לאור ב-30 ביוני 2021, כסינגל השלישי מתוך אלבום הבכורה של הצמד, "שבעה ירחים", על ידי חברות התקליטים Mobile1 Music וטדי הפקות.

== רקע וכתיבה ==
השיר נכתב על ידי סטטיק, ג'ורדי וברזילי, ביחד עם שותפה של ברזילי ליצירה ומנהלה המוזיקלי אבשלום אריאל והזמרת-יוצרת יסמין מועלם. בשיר שרה ברזילי את השורה "אני לא צריכה מדלי-יה", שמכוונת כלפי דורון מדלי, אחד מכותבי שירה "Toy", שזכה באירוויזיון 2018, שאמר בראיון לחדשות 12 במאי 2018 כי "ההישג הוא שלי, נטע נקלעה לסיטואציה". ברזילי הגיבה שהעקיצה נעשתה בהומור, ושעדכנה את מדלי לגביה, שכן הם "בקשר מאוד מאוד טוב".

== ביקורות ==
במאקו נכתבה ביקורת חיובית עבור השיר, ובה נכתב, כי השיר הוא "שיר מעולה שכולל בתוכו עקיצה אחת נהדרת והפתעה בצוות הכותבים".

== הצלחה ==
השיר זכה להצלחה רבה, ושהה 14 שבועות רצופים בראש מצעד הפזמונים השבועי של גלגלצ - שיא של כל הזמנים לשיר שאינו שיר אירוויזיון. במצעד השנתי של התחנה לשנת תשפ"א הוא דורג במקום החמישי. בסקירת שנת 2021 של ספוטיפיי, "אפס מאמץ" הוא השיר הישראלי שקיבל הכי הרבה לחיצות לניגון חוזר בספוטיפיי, מעל ל-3 מיליון פעמים.

נכון למרץ 2023 מונה הצפיות של השיר ביוטיוב עומד על כ-23 מיליון צפיות.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997010270972705171/NLI לדף השיר] באתר הספרייה הלאומית

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי סטטיק ובן-אל תבורי
קטגוריה:שירי נטע ברזילי
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת Mobile1 Music
נס (שיר)

"נס" הוא שיר שהוקלט על ידי הראפר הישראלי סאבלימינל, הזמר-יוצר הישראלי מאור אדרי והזמרת-יוצרת הישראלית אתי ביטון, מתוך אלבום האולפן הרביעי של סאבלימינל, צבע לחיים.<ref name=":1"></ref> השיר יצא לאור ב-21 במאי 2015, בהוצאת חברת התקליטים תאקט רקורדס, כסינגל השני מתוך האלבום.<ref name=":2" />

השיר הגיע למקום הראשון במדיה פורסט והיה להיט בישראל.<ref></ref>

== רקע וכתיבה ==
השיר נכתב והופק על ידי סאבלימינל.<ref name=":1" /> בשנת 2020 פרסמו בפרוגי את רשימת "השירים שמדברים על ניסים", בה נכלל השיר "נס".<ref name=":3"></ref> נכתב עליו כי: "השיר מדבר על בחורה שרוצה שהקדוש ברוך הוא יעשה לה נס משמיים ויביא לה את בן הזוג שהיא חולמת עליו, ואז הוא מגיע... השיר קצבי ומגניב והיה להיט גדול מאוד אי שם ב-2015".<ref name=":3" />

כאשר הווידאו קליפ של "נס" יצא פורסמה כתבה במאקו אודותיו.

== וידאו קליפ ==
הווידאו קליפ הרשמי של השיר פורסם ב-21 במאי 2015, ביום צאתו כסינגל.<ref name=":0"></ref> בדומה לווידאו קליפ של "חלום של כל גבר", גם ל"נס" יצא וידאו קליפ רשמי שבוים על ידי הבמאי איתן אשכנזי. התסריט נוצר על ידי תסריט סאבלימינל, וצולם במדבר יהודה ובתיאטרון הערבי-עברי ביפו, עם השתתפות של שחקנים ורקדנים רבים.<ref name=":2"></ref>

נכון ליולי 2021, מונה הצפיות של הקליפ עומד על למעלה מ-3.9 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|21 במאי 2015
|הזרמת מוזיקה • הורדה דיגיטלית
|תאקט
|style="text-align:center;"|<ref name=":1" />
|}

== קישורים חיצוניים ==

* [https://www.nli.org.il/he/items/NNL_MUSIC_AL990052961270205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי סאבלימינל
קטגוריה:שירי אתי ביטון
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שהולחנו על ידי סאבלימינל
קטגוריה:שירים שהופקו על ידי סאבלימינל
קטגוריה:שירים על אלוהים
קטגוריה:שירים על בכי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת משפחת תאקט
וירג'יניה קלינטון קלי

וירג'יניה קלינטון קלי (באנגלית: Virginia Clinton Kelley; 6 ביוני 1923 – 6 בינואר 1994) הייתה אחות אמריקאית, אמו של ביל קלינטון.

==ביוגרפיה==
וירג'יניה דל קסידי נולדה בעיירה בודקו (Bodcaw) שבדרום ארקנסו. היא הייתה בתם היחידה של ג'יימס אלדרידג' קסידי (1898–1957), חנווני ומוכר הקרח בעיירה, ואדית' (לבית גרישם) קסידי (1901–1968), שעבדה כאחות. כשהייתה קלינטון פעוטה עברה משפחתה להופ. במהלך לימודיה התיכוניים עבדה כמלצרית במסעדה מקומית. בתום לימודיה בתיכון עברה קלינטון אל שריבפורט שבלואיזיאנה במטרה ללמוד סיעוד ולהתמקצע כאחות בהשראת אמה. במהלך התמחותה הרפואית בשריבפורט פגשה את ויליאם ג'פרסון בליית' הבן, לימים בעלה הראשון אליו נישאה בטקס אזרחי ב-1943, רגע לפני שיצא לשירות צבאי במסגרת מלחמת העולם השנייה. עם סיום הכשרתה, שבה קלינטון להופ. כשבעלה השתחרר מהכוחות המזוינים של ארצות הברית לאחר המלחמה, התאחדו השניים ובמשך ארבעה חודשים התגוררו בשיקגו.

בשעה שקלינטון ובעלה ויליאם היו בעיצומו של תהליך רכישת בית מגורים חדש בהופ, קלינטון כבר חזרה זמנית לבית הוריה. בעוד ויליאם עשה את דרכו להופ, שם חיכתה לו קלינטון, הוא נהרג בתאונת דרכים – שלושה חודשים טרם לידת בנם ויליאם ג'פרסון בליית' השלישי. מאוחר יותר העבירה קלינטון את זמנה בניו אורלינס במסגרת הכשרתה כאחות מרדימה. בשנת 1950 היא נישאה למוכר כלי הרכב רוג'ר קלינטון האב, אביו של בנה השני רוג'ר הבן. רוג'ר האב היה אלכוהוליסט, והתעלל בקלינטון ובבניה נפשית ופיזית. הוא מיאן לאמץ את ביל, אם כי בשנת 1962 נשא ביל את שם משפחתו של אביו החורג המתעלל, באופן חוקי. לימים סיפר לאמו שיהיה זה קל יותר אם לכל המשפחה יהא שם משפחה זהה.

קלינטון ורוג'ר האב התגרשו בשנת 1962 אך התחתנו מחדש כעבור חודשים אחדים. לאחר מותו של רוג'ר ממחלת הסרטן ב-1967, נישאה וירג'יניה קלינטון בשנת 1969 לג'ף דווייר (Jeff Dwire), מעצב שיער במקצועו. ב-1974 נפטר דווייר כתוצאה מסיבוכים של מחלת הסוכרת. ב-17 בינואר 1982 נישאה לריצ'רד קלי (2007-1915), מנהל בחברה לתיווך בתחום הפצת מזון. נישואיהם נמשכו עד למותה של קלינטון ב-6 בינואר 1994 כתוצאה מסיבוכים של סרטן השד. היא נפטרה בגיל 70 בביתה שבהוט ספרינגס , שם הורדו הדגלים לחצי התורן כאות אבל על מותה. היא נפטרה פחות משנה לאחר שבנה הושבע לתפקידו כנשיא ארצות הברית. קלינטון נטמנה לצד בעלה הראשון ויליאם ג'פרסון בליית' בבית העלמין רוז היל שבהופ.

לפני מותה התראיינה לעיתונאית קוני צ'אנג ודיברה בפתיחות על שני בניה. בשנת 1998 סיפר הנשיא לשעבר קלינטון כי אמו, לצד רעייתו הילרי וחבר הקונגרס ג'ון לואיס, נמנתה בין התומכים הראשונים במסע הבחירות הנשיאותי שלו בבחירות 1992.

== ראו גם ==
* ברברה בוש – אמו של הנשיא ה-43, ג'ורג' ווקר בוש
* אן דנהאם – אמו של הנשיא ה-44, ברק אובמה
* מרי טראמפ – אמו של הנשיא ה-45, דונלד טראמפ

== לקריאה נוספת ==
* 

== קישורים חיצוניים ==

== הערות שוליים ==

קטגוריה:אמהות של נשיאי ארצות הברית
קטגוריה:אחיות אמריקאיות
קטגוריה:ביל קלינטון
קטגוריה:משפחת קלינטון
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-1994
קטגוריה:אמריקאים שנפטרו ב-1994
מאוריציו בוסקאליה

מאוריציו בוסקאליה (באיטלקית: Maurizio Buscaglia; נולד ב-9 באפריל 1969 בבארי שבאיטליה) הוא מאמן כדורסל איטלקי המאמן את סקאבוליני פזארו מליגת העל האיטלקית. בעברו אימן מספר קבוצות באיטליה ואת הפועל חולון והפועל אילת מליגת העל. בנוסף לכך היה גם מאמנה של נבחרת הולנד.

==קריירת אימון==
לאחר שאימן מספר שנים במחלקת הנוער של שני מועדונים בפרוג'יה, ושניים נוספים בבולוניה, בשנת 1996 קיבל בוסקילה הזדמנות כמאמן בוגרים כשחתם בפיוב די סאקו. את עונת , החל כששימש כעוזר המאמן במסטרה מהליגה האיטלקית השלישית, ובהמשך העונה מונה למאמן הראשי של הקבוצה.

בשנת 2003, בוסקאליה חתם באקילה באסקט טרנטו מהליגה האיטלקית הרביעית. הוא אימן שם עד שנת 2007, כאשר בשנת 2005 עלה עם הקבוצה לליגה השלישית.

לאחר מכן שב לאמן במסטרה ובהמשך בפרוג'ה, כאשר גם בקבוצות הללו הצליח לעלות ליגה מספר פעמים.

בשנת 2010, שב בוסקאליה לבאקילה באסקט טרנטו. עונה לאחר מכן בוסקאליה עלה עם הקבוצה לליגה האיטלקית השנייה. בעונת , זכה עם הקבוצה בגביע האיטלקי של הליגה השנייה, כשבנוסף הוא העלה את הקבוצה ליגה.

את עונת , סיים בוסקאליה עם קבוצתו במקום הרביעי, ונבחר למאמן העונה בליגה האיטלקית.

עונת עונת 2015/2016 ביורוקאפ, הייתה העונה הראשונה שבוסקאליה וקבוצתו התשתתפו במפעל אירופי, כשבסיום אף נבחר למאמן העונה של התחרות.

ב-22 ביולי 2019, חתם בוסקאליה לשנתיים בנבחרת הולנד. הוא הוביל את נבחרת הולנד לאליפות אירופה בכדורסל 2022 שם הפסידה את כל משחקיה בשלב הבתים. ב-2023 מונה במקומו אריק שיבק למאמנה של הולנד.<ref></ref>

ב-1 ביולי 2021, חתם בוסקאליה בהפועל חולון מהליגה הישראלית. בינואר 2022 פוטר מחולון. הוא הוחלף על-ידי גיא גודס שהוביל את חולון לזכייה באליפות בתום העונה.

לאחר מכן עבר לאמן את נאפולי באסקט מליגת העל האיטלקית. בינואר 2023 חתם בהפועל אילת שעד אז ניצחה רק שלושה משחקים מתחילת עונת 2022/23. בהדרכתו של בוסקאליה ניצחה אילת שישה משחקים והפסידה בשמונה והצליחה להישאר בליגה.

ביוני 2023 חזר בוסקאליה לאיטליה כאשר חתם בפזארו.<ref></ref>

==קישורים חיצוניים==

==הערות שוליים==

קטגוריה:מאמני הפועל אילת
קטגוריה:מאמני הפועל חולון
קטגוריה:מאמני כדורסל איטלקים
קטגוריה:איטלקים שנולדו ב-1969
פטר ואן דן ברך

פטר ואן דן ברך (בהולנדית: Peter van den Berg; נולד ב-19 בדצמבר 1971) הוא כדורגלן עבר ומאמן כדורגל הולנדי, וכיום מאמן את קבוצת הנוער של מכבי תל אביב.

==קריירה כשחקן==
ואן דן ברך נולד ברוטרדם שבהולנד ושיחק במחלקות הנוער של מועדון כדורגל לומברדיה המקומית. ב-1989 ערך את הופעת הבכורה שלו בקבוצה בוגרת באקסלסיור רוטרדם, אז ליגת המשנה ההולנדית. ב-1997 עבר לשחק בא.ז. אלקמאר והעפיל עם הקבוצה לליגת העל ההולנדית. ב-2000 עבר לשחק בוואלבייק. ב-2003 חזר לעיר רוטרדם כשחתם בפיינורד. בהמשך שיחק ב ודן בוס. סך הכל שיחק ב-444 משחקים, כולם בליגות השונות בהולנד.

==קריירה כמאמן==
ב-2009 חזר ואן דן ברך שוב לרוטרדם, הפעם לתפקיד במחלקת הנוער של ספרטה רוטרדם. ב-2013 עבר לקבוצה הבוגרת כעוזר מאמן. ב-2015 חתם כמאמן ואלבייק מליגת המשנה, ושם היה שנתיים שבסופם ירדה הקבוצה ליגה. ב-2018 מונה כמאמן במחלקת הנוער של פיינורד לעונה אחת. ב-2019 הצטרף לנבחרת ערב הסעודית עד גיל 21 כעוזר מאמן.

ב-1 ביולי 2021 הצטרף ואן דן ברך למכבי תל אביב מליגת העל כעוזר המאמן של פטריק ואן לוון.

==קישורים חיצוניים==

==הערות שוליים==

קטגוריה:מגני כדורגל הולנדים
קטגוריה:כדורגלני אקסלסיור רוטרדם
קטגוריה:כדורגלני קמבור
קטגוריה:כדורגלני א.ז. אלקמאר
קטגוריה:כדורגלני פיינורד
קטגוריה:כדורגלני ויטסה ארנהם
קטגוריה:כדורגלני דן בוס
קטגוריה:מאמני כדורגל הולנדים
קטגוריה:הולנדים שנולדו ב-1971
בנדר: זהב האימפריה

בנדר: זהב האימפריה (ברוסית: Бендер: Золото Империи) הוא סרט עלילתי רוסי, סרט המשך לסרט "בנדר: ההתחלה". את התפקידים הראשיים גילמו סרגיי בזרוקוב וארם וארדבניאן. הסרט הוקרן בבכורה ב-15 ביולי 2021. לסרט יש סרט המשך בשם בנדר: ההונאה האחרונה.

== עלילה ==
הדמויות הראשיות של הסרט הן שני נוכלים, אוסיפ זדונייסקי ואיברהים בנדר.<ref>[https://iz.ru/1183023/sergei-sychev/kapitan-dzhek-vorobender Капитан Джек ВороБендер]</ref>

== שחקנים ודמויות ==

== הפקה ==
הסרט צולם על ידי חברת Sreda שבבעלות אלכסנדר צקאלו בשיתוף פעולה עם ערוץ הטלוויזיה רוסיה-1. את הסרט ביים איגור זייצב, כשהקרנת הבכורה תתקיים ב-29 ביולי 2021.<ref>[https://www.kinoafisha.info/news/plut-sergey-bezrukov-ohotitsya-za-brilliantovym-zhezlom-v-pervom-treylere-filma-bender-nachalo/ Плут Сергей Безруков охотится за бриллиантовым жезлом в первом трейлере фильма «Бендер. Начало»]</ref><ref>[https://www.nakanune.ru/articles/115307/ «Бендериана» нового века: в России снимут сериал про Остапа c Безруковым]</ref><ref>[https://tass.ru/kultura/6659704 Безруков снялся в сериале про молодого Остапа Бендера]</ref><ref>[https://www.vedomosti.ru/lifestyle/articles/2019/07/10/806329-viidut-novie-priklyucheniya-ostapa-bendera На киноэкраны выйдут новые приключения Остапа Бендера]</ref>

==קישורים חיצוניים==

==הערות שוליים==

קטגוריה:סרטי VGTRK
קטגוריה:סרטים מבוססי סדרות טלוויזיה
קטגוריה:סרטים רוסיים
קטגוריה:ברית המועצות בתרבות
הסוכנות הדנית לנתונים גאוגרפים

הסוכנות הדנית לנתונים גאוגרפים (בדנית: Geodatastyrelsen, ובקצרה: GST; שם קודם: מכון הרישום והסקר הלאומי הדני, בדנית: Kort & Matrikelstyrelsen, ובקצרה: KMS), היא הסוכנות הממשלתית הדנית המרכזית למדידה, מיפוי ורישום המקרקעין של דנמרק, גרינלנד, איי פארו וכל שטחי המים הקשורים אליהם. הסוכנות פועלת תחת המשרד לאיכות הסביבה הדני.

המטרה העיקרית של הסוכנות היא לספק ולהבטיח שלכל האומה הדנית תהיה גישה למפות ולמידע אמין ומדויק מכל חלקי הממלכה.

עד ה-31 בדצמבר 2004, ה-KMS היה מכון מחקר של המשרד לאיכות הסביבה האמון על תחומי הסייסמולוגיה, גיאודינמיקה וגיאודזיה.

תחום הסייסמולוגיה הופרד ב-1 ביולי 2004, והועבר לאחריות הסוכנות הגאולוגית של דנמרק וגרינלנד (GEUS). ב-1 בינואר 2005 אגף הגיאודזיה נותק גם הוא, ויחד עם המכון הדני לחקר החלל שניהם נכללים כעת במסגרת מכון החלל הלאומי הדני.

== היסטוריה ==
KMS הוקמה רשמית ב-1 בינואר 1989 על ידי שילוב המכונים Geodætisk Institut ,Royal Danish Nautical Charts Archive ו-Matrikeldirektoratet, במטרה לשפר את המיפוי בדנמרק. ההחלטה הפוליטית הושגה בצו מלכותי ב-10 בספטמבר 1987. הגדרת אחריותה מתוארת בחוק מס' 749 מ-7 בדצמבר 1988. בתחילה, הסוכנות הייתה מופקדת תחת משרד השיכון הדני, אך בשנת 2001 היא הועברה לאחריות משרד הסביבה.

ב-1 בינואר 2013 שונה שם הסוכנות לשמה הנוכחי.

== ראו גם ==
* סוכנות מיפוי לאומית

== קישורים חיצוניים ==
* 

קטגוריה:מכונים לאומיים לגאוגרפיה
קטגוריה:דנמרק: גאוגרפיה
קטגוריה:מדידה
רוברט פרליך

רוברט פרליך (בהונגרית: Frölich Róbert; בודפשט, 12 בנובמבר 1965) הוא תא"ל בדימוס, לשעבר הרב הצבאי של הצבא ההונגרי, כיום הרב הראשי של בית הכנסת הגדול של בודפשט ברחוב דוהאני. היה הרב הראשי הניאולוגי של הונגריה בין השנים 2015–2018.

== קורות חיים ==
רוברט פרליך סיים את לימודיו בגימנסיית אנה פרנק בשנת 1984 והמשיך את לימודיו בבית המדרש לרבנים בבודפשט, שם סיים את הכשרתו בשנת 1990 וקיבל סמיכה לרבנות. בשנים 1990 וב-1991 סיים שני קורסי המשך להכשרת רבנים בירושלים.

בין השנים 1986–1988 עבד כמורה לדת בבית הכנסת של כיכר בתלן, ואחר כך בשנת 1989 הפך למשנה לרב בבית הכנסת בדרך דוז'ה ג'רג'. משם עבר לבית הכנסת באויפשט בשנת 1990, שם מונה לרב. הוא החליף תפקיד זה בשנת 1991 בתפקיד רב בית הכנסת ברחוב פאווה. הוא עזב ב-1993 מכיוון שהתמנה אז לרב הראשי של בית הכנסת הגדול של בודפשט ברחוב דוהאני, בתפקיד בו מחזיק מאז. ב-5 בינואר 2015 פוטר על ידי מנהיג הקהילה היהודית של בודפשט, דוד שוויצוף, בשל מכרז לא הוגן לדעת שוויצוף, אולם קהילת בית הכנסת ברחוב דוהאני והגוף הרבני ביטלו את הפיטורין ב-8 בינואר ואישרו את פרליך בהמשך תפקידו.

בנוסף לקריירה הרבנית האזרחית שלו, הייתה לו גם קריירה כרב צבאי. בשנת 1991 הוא גם הפך למורה בבית הספר היהודי לאודר יבנה וגם בגימנסייה אנה פרנק. את לאודר יבנה עזב בשנת 1993 ואת אנה פרנק בשנת 1996, כשהפך למרצה בבית המדרש לרבנים בבודפשט ומאז 1998 מרצה בכיר.

בשנת 1991 הצטרף למשרד המלחמה ההונגרי, שם עבד תחילה כמומחה דתי בלשכת מומחים לדתות ולאחר מכן בשנת 1993 הפך לרב צבאי כפוף למכון הדתות הצבאי. בשנת 1994, הועלה לדרגת קולונל (אלוף-משנה). בשנת 1995 הועלה לדרגת גנרל כוכב אחד (תא"ל). הוא פרש משירות צבאי פעיל בשנת 2012, כאשר פטר יואל טותה ירש אותו כרב צבא הונגריה.

פרליך נשוי ואב לשני ילדים.

== לקריאה נוספת ==
* [https://web.archive.org/web/20160610093728/http://www.honvedelem.hu/files/9/5621/frohlich_robert.doc תוכניות לימודים] (רוברט פרליך), honvedelem.hu
* [https://web.archive.org/web/20160304193109/http://www.whoiswho-verlag.ch/versionnew/ungarn/verlag/63.php?txt_Language=HU&real_str_PersID=49002762&uniqueID=c8adc21f-a13f-428e-ada9-74328cd06ed8 מי זה מי בהונגריה]
* [http://hir6.hu/cikk/22777/081102_antiszemita_level_a_mezoberenyi_varoshazarol מכתב אנטישמי מבית העירייה של] מזהברני, news6.hu, בנובמבר 2008.
* [http://www.hirado.hu/2015/01/08/tovabbra-is-frolich-robert-a-dohany-utcai-zsinagoga-forabbija/ רוברט פרליך נותר הרב הראשי של בית הכנסת ברחוב דוהאני], hirado.hu, 8 בינואר 2015

== קישורים חיצוניים ==

* 

קטגוריה:רבנים הונגרים
קטגוריה:רבנים נאולוגים
קטגוריה:יהודים בצבא ההונגרי
קטגוריה:בוגרי בית המדרש לרבנים בבודפשט
קטגוריה:רבנים צבאיים
קטגוריה:סגל בית המדרש לרבנים בבודפשט
קטגוריה:בודפשט: אישים
קטגוריה:יהדות בודפשט
קטגוריה:ילידי 1965
בשפריר חביון

בשפריר חביון הוא ספר פרוזה מאת הרב חיים סבתו שיצא לאור בשנת 2014 על ידי הוצאת ידיעות ספרים.

==הספר==
בספר מספר הרב סבתו סיפורים שונים, שחלקם חווה בעצמו, כמו ילדותו במעברה בשכונת בית מזמיל (כיום- קריית יובל) בירושלים מנקודת מבטו בתור עולה חדש, חוויותיו בצבא, וחוויותיו כראש ישיבה וכסופר, וחלקם שמע מאנשים אחרים, תלמידיו ומשפחתו.

רבים מן הסיפורים עוסקים בנושא העלייה לארץ ישראל.
בספר מתייחס סבתו גם לספריו הקודמים, ובמיוחד ל"תיאום כוונות".

שם הספר לקוח מהפיוט "אל מסתתר", שמהווה ציר מרכזי בספר, ומוזכר בו במספר מקומות.

הספר יצא מחדש ב-2022 בעיצוב חדש.

== ראו גם ==
* אמת מארץ תצמח
* תיאום כוונות

== קישורים חיצוניים ==

* 
* 
* 
* 
* 
* 

== הערות שוליים ==

קטגוריה:ספרי 2014
קטגוריה:רומנים בעברית
קטגוריה:ספרי חיים סבתו
קטגוריה:ספרי ידיעות ספרים
פיטר ספרן

פיטר ספרן (באנגלית: Peter Safran; נולד ב-22 בנובמבר 1965) הוא מפיק ומנהל קולנוע בריטי–אמריקאי.<ref></ref>

== ביוגרפיה ==
פיטר ספרן נולד ב-22 בנובמבר 1965 בלונדון, בריטניה. לאחר שגדל בבריטניה, סיים ספרן את לימודיו באוניברסיטת פרינסטון. הוא קיבל את תואר ה- שלו בבית הספר למשפטים באוניברסיטת ניו יורק.<ref></ref> הוא עבד כעורך דין תאגידי בניו יורק, לפני שהפך לעוזר ב-UTA.<ref name=":0"></ref>

== קריירה ==
הוא הפך למנהל ב-Gold-Miller Co ונשאר שם עד 1998.<ref name="variety.com"></ref> לאחר מכן, הוא היה מנהל בברילשטיין-גריי במשך חמש שנים, לפני שהוא מונה לנשיא ברילשטיין-גריי בשנת 2003. כנשיא, הוטל עליו לנהל מחלקה עם למעלה מ-200 לקוחות, ביניהם בראד פיט, ג'ניפר אניסטון, אדם סנדלר, ניקולס קייג' וקורטני קוקס.<ref></ref> אחיו, טאד ספרן, כתב את התסריט של "סופשבוע ארוך" שהפיק פיטר.<ref></ref> הוא עזב את ברילשטיין-גריי בשנת 2006, כדי להקים את חברת ספרן, ולקח עימו את כל רשימת הלקוחות שלו.<ref name=":0" />

כמנהל, ייצג את שון קומבס, אדם שנקמן, דייוויד הייד פירס, ג'ניפר לופז, ברוק שילדס וג'סיקה סימפסון.<ref name="variety.com"/>

באוקטובר 2022 מונה לעסוק בצד העסקי של DC Studios, לצד ג'יימס גאן.

== פילמוגרפיה ==

== קישורים חיצוניים ==

* 

==הערות שוליים==

קטגוריה:אמריקאים ממוצא אנגלי
קטגוריה:מהגרים מבריטניה לארצות הברית
קטגוריה:בוגרי אוניברסיטת פרינסטון
קטגוריה:מפיקי קולנוע אמריקאים
קטגוריה:בריטים שנולדו ב-1965
Match! Strana

Match! Strana (ברוסית: Матч! Страна) הוא אחד מערוצי הספורט של חברת האחזקות Match! (המחזיקה גם בבעלות על ערוץ Match TV ורשת Match Premier), שהחל לשדר ב-1 בספטמבר 2009, בתחילה כפרויקט של מהדורת הספורט של רשת NTV-Plus ולאחר מכן עבר הערוץ לבעלות גזפרום-מדיה.
== רעיון הערוץ ==
בשלב הראשוני של עבודתו, המטרה העיקרית של הערוץ הייתה לפרסם את חבילות הספורט בתשלום של NTV-Plus, ששווקה בשם Sport Plus. הערוץ הראה את כל מה שניתן היה לראות בערוצי טלוויזיה ספורט אחרים בהפקת חברת הטלוויזיה עצמה. הערוץ שידר אירועי ספורט גדולים בענפי כדורגל, הוקי, כדורסל, רוגבי, החלקה אמנותית, אגרוף, שחייה, כדורעף, ביליארד וענפים אחרים.

בזמן תחילת השידור של הערוץ, לחברת NTV-Plus היו זכויות בלעדיות לשידור אירועי ספורט שונים, ביניהם - משחקי אליפות רוסיה בכדורגל, טורנירי מועדוני כדורגל אירופיים כמו ליגת האלופות והליגה האירופית), טורנירי גרנד סלאם טניס, גביע דייוויס, גביע הפדרציה לנשים, משחקי כדורסל של היורוליג, NHL, NBA ו-NFL, כמו גם שלבי ליגת היהלום באתלטיקה, שלבי "הגרנד פרי" בהחלקה אמנותית, קרבות של המתאגרפים המקצועיים החזקים ביותר. עד סתיו 2015 שידרו בספורט פלוס תוכניות שהופקו על ידי מנהלת ערוצי הטלוויזיה הספורטיביים של NTV-Plus (כולל כאלה שניתן היה לראות בערוצים אחרים), כמו תוכנית "מועדון כדורגל" ואחרים. כמו כן, במרווח של 3–4 שעות, שודרו מהדורות חדשות עם מגישים באולפן.

עד שנת 2015 NTV-Plus היה השדרן המרכזי של תחרויות יוקרתיות שהתקיימו ברוסיה: אליפות רוסיה בכדורגל, משחקי המועדונים הרוסים בגביעי כדורגל אירופיים, יורוליג, ליגת האלופות בכדורעף, הגרנד פרי. בהחלקה אמנותית "גביע רוסיה", טורניר הטניס "אליפות סנקט פטרבורג הפתוחה" ומשחקי בית של טניסאים רוסים בגביע דייוויס וגביע הפדרציה.

לאחר המעבר לידי חברת האחזקות Match, עבר הכיוון מחדש של הערוץ לשידור תחרויות רוסיות, כמו ליגת הכדורגל הלאומית, ליגת VTB, אליפות רוסיה בכדורעף, כדוריד וקטרגל, כמו גם ענפי ספורט שאינם זוכים לתשומת הלב הקבועה של הצופים: ביליארד, מרוצי מכוניות, ריקודים ספורטיביים וענפים אחרים.

בשנת 2019, הודיעה אחזקת גזפרום-מדיה כי תגדיל את מספר השידורים של תחרויות מקומיות, ותקדיש תשומת לב מיוחדת לספורט הילדים.<ref>[http://www.gazprom-media.com/ru/press-release/show?id=1721 «Газпром-медиа» запускает новый канал о российском спорте «МАТЧ! СТРАНА»]</ref> בנוסף הערוץ מהווה לגוף השידור המרכזי של טורניר הכדורסל שבחסות התאחדות הכדורסל הרוסית.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערוצי ספורט
קטגוריה:ערוץ Match TV
קטגוריה:2009 ברוסיה
קטגוריה:NTV
קטגוריה:ערוצי טלוויזיה רוסיים
קטגוריה:גזפרום מדיה
הקשיבו חבריי

"הקשיבו חבריי" הוא שיר שהוקלט על ידי הזמרת הישראלית שרית חדד, מתוך אלבום האולפן ה-21 שלה, ימים של שמחה – חלק א'. השיר יצא לאור ב-11 במאי 2013, כסינגל השלישי מתוך האלבום, על ידי חברת התקליטים אבי גואטה הפקות בע"מ.<ref name=":0"></ref> אחריו, יצא לאור ב-16 ביוני הסינגל הרביעי "געגועים".<ref></ref>

השיר הגיע למקום השלישי במדיה פורסט, וה-11 ברדיו אמצע הדרך.<ref></ref>

== רקע וכתיבה ==
השיר נכתב על ידי אופיר כהן, הולחן על ידי פריד אל-אטרש והופק על ידי תמיר צור.<ref name=":0" /> יוסי חרסונסקי הפנה ביקורת מעורבת כלפי "הקשיבו חבריי" וכתב כי: "שרית היא שרית, משחקת אותה פריד אל-אטרש בעיבוד עם כל טוב מטעמי המזרח בהפקת המערב. אנחנו במערב, אבל אוהבים שמחניפים לנו בערב".<ref></ref>

גם ברדיו קליק לים התיכון פורסמה כתבה אודות "הקשיבו חבריי" כאשר יצא לאור.<ref></ref>

== וידאו קליפ ==
האודיו הרשמי של "הקשיבו חבריי" הועלה לערוץ היוטיוב הרשמי של שרית חדד ב-11 במאי 2013, ביום צאתו כסינגל.<ref name=":0" /> באודיו, ניתן לראות את עטיפתו של הסינגל.<ref name=":0" /> האודיו זכה להצלחה נאה כאשר הצליח לצבור למעלה מחצי מיליון צפיות.<ref name=":0" /> ב-29 בספטמבר 2014 הועלתה ליוטיוב הופעתה של חדד עם שיר, שהתקיימה ביחד עם אייל גולן.<ref name=":1"></ref>

ההופעה של שרית חדד עם אייל גולן בביצוע השיר זכתה להצלחה כאשר צבר למעלה מ-2.7 מיליון צפיות.<ref name=":1" />

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990052475320205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי אופיר כהן
קטגוריה:שירים שהופקו על ידי תמיר צור
קטגוריה:שירי אהבה בעברית
Match! Arena

Match! Arena (ברוסית: Матч! Арена; עד 25 בינואר 2016 נקרא ספורט-1) הוא ערוץ טלוויזיה ספורטיבי רוסי. אחד מערוצי הטלוויזיה הראשונים שהופקה על ידי חברת הטלוויזיה והרדיו הממלכתית הכל-רוסית בפורמט טלוויזיה בהבחנה גבוהה, הוא היה חלק מחבילת הערוצים של חברת הטלוויזיה והרדיו הכל-רוסית. שידור המבחן החל ב-10 באוגוסט 2010, השידור המלא החל ב-14 באוגוסט 2010<ref></ref> והיה ערוץ הטלוויזיה המרכזי במדינה. ב-13 באוגוסט 2011 עבר הערוץ לשידור מסביב לשעון.<ref></ref> מאז אוקטובר 2015 מותג מחדש ונכלל כערוץ באחריות חברת גזפרום-מדיה הולדינג<ref name="ГПМ"></ref>.

סמליל ערוץ ספורט-1 הישן
== קישורים חיצוניים ==
* 
* [http://sportodin.ru האתר ישן של ערוץ הטלוויזיה "ספורט-1"]

== הערות שוליים ==

קטגוריה:ערוצי ספורט
קטגוריה:ערוץ Match TV
קטגוריה:2010 ברוסיה
קטגוריה:גזפרום מדיה
קטגוריה:VGTRK